প্রধানমন্ত্রীর ব্যক্তিগত সচিব পদে এই মহিলা অফিসার

নয়াদিল্লি: প্রধানমন্ত্রীর ব্যক্তিগত সচিব পদে (Prime Minister’s Personal Secretary) এই মহিলা অফিসার। নাম নিধি তিওয়ারি (Nidhi Tiwari)। কেন্দ্রীয় বিবৃতিতে জানানো হয়েছে, মন্ত্রিসভার (Cabinet) নিয়োগ কমিটি নিধি তিওয়ারির নাম অনুমোদন করেছে। নিধি হলেন ব্যক্তিগত সচিব পদে সর্বকনিষ্ঠ অফিসার।

সোমবার ডিপার্টমেন্ট অব পার্সোনেল অ্যান্ড ট্রেনিং-এর তরফ থেকে ঘোষণা করা হয়েছে নিধি তিওয়ারির নাম। বর্তমানে প্রধানমন্ত্রীর দফতরে (PMO) ডেপুটি সেক্রেটারি পদে কাজ করেন নিধি। এবার ব্য়ক্তিগত সচিব পদেও বহাল হলেন।

আরও পড়ুন: রামনবমীতে রাজ্যের সব পুলিশ কর্মীদের ছুটি বাতিল

নিধি তিওয়ারি উত্তর প্রদেশের বারাণসীর মাহমুরগঞ্জের বাসিন্দা। ২০১৪ ব্যাচের ইন্ডিয়ান ফরেন সার্ভিস (IFS) অফিসার নিধি তিওয়রি। ২০১৩ সালে ইউএসসি সিভিল সার্ভিস পরীক্ষায় অংশগ্রহণ করে ৯৬ তম স্থান অর্জন করেন। সিভিল সার্ভিস পরীক্ষায় উত্তীর্ণ হওয়ার আগে বারাণসীর অ্যাসিস্ট্যান্ট কমিশনার পদে কাজ করেছেন নিধি।

২০২২ সালে, নিধি প্রধানমন্ত্রীর কার্যালয়ে (পিএমও) একজন আন্ডার সেক্রেটারি হিসেবে যোগদান করেন এবং তার চিত্তাকর্ষক কর্মক্ষমতার কারণে দ্রুত উপ-সচিব পদে পদোন্নতি পান। ২০২৫ সালের মধ্যে, তিনি প্রধানমন্ত্রী নরেন্দ্র মোদির একান্ত সচিব হিসেবে নিযুক্ত হন। ভারত যখন G20 সম্মেলনের সভাপতিত্ব করে, সেই ভার ছিল এই অফিসারের কাঁধেই।

দেখুন অন্য খবর: